wickkiey/tamil-wikipedia-chunked huggingface dataset:
# காசி விசுவநாதர் கோயில்

வரைந்த வாரணாசியின் ஞானவாபி பள்ளிவாசல் சுவரை ஒட்டிய, சிதிலமடைந்த பழைய காசி விசுவநாதர் கோயிலின் பகுதி, ஆண்டு 1822]]  
, பழைய காசி விசுவநாதர் கோயிலுக்கும் இடைப்பட்ட பகுதியில் அமைந்த புனித ஞான வாபி எனும் அறிவுக் கிணறு மண்டபம்]]
மேற்குச் சுவராக உள்ளது.]]  
**காசி விசுவநாதர் கோயில்** *(Kashi Vishwanath Temple)* (ஹிந்தி:काशी विश्वनाथ मंदिर, காசி விஸ்வநாத் மந்தீர்) என்பது மிகவும் புகழ்வாய்ந்த சிவபெருமானின் கோயிலாகும். இக்கோயில் உத்திரப்பிரதேச மாநிலம், வாரணாசி எனும் இடத்தில் அமைந்துள்ளது. வாரணாசி என்று தற்போது அழைக்கப்பட்டாலும், பழங்காலத்தில் காசி என அழைக்கப்பட்டமையினால் இத்தலம் காசி விசுவநாதர் கோயில் என அழைக்கப்படுகின்றது. இது ஒரு தேவார வைப்புத்தலமாகும்.இக்கோயிலை ஒட்டி ஞானவாபி பள்ளிவாசல் உள்ளது.  
விசுவநாதர் என்றால் அகிலத்தினை ஆள்பவர் என்று பொருளாகும்.
# காசி விசுவநாதர் கோயில்

## வரலாறு

முகலாயப் பேரரசர் அவுரங்கசீப் ஆணையால் காசி விஸ்வநாதர் கோயில் இடிக்கப்பட்டது. இடித்த இடத்தில் ஞானவாபி பள்ளிவாசல் கட்டப்பட்டது. பின்னர் பள்ளிவாசலின் மேற்கு சுவரை ஒட்டிய பகுதியில் புதிய காசி விஸ்வநாதர் கோயிலை மராட்டியப் பேரரசின் இந்தூர் இராணி அகில்யாபாய் ஓல்கர்,1780-ஆம் ஆண்டில் கட்டி எழுப்பினார். 1835ஆம் ஆண்டில் பஞ்சாப் மன்னர் மகாராஜா இரஞ்சித் சிங், ஒரு டன் தங்கத்தைப் பரிசாக வழங்கினார். அதைக் கொண்டு விமானங்களுக்கு தங்க முலாம் பூசப்பட்டது. 1841ஆம் ஆண்டில் நாக்பூர் இராச்சியத்தை ஆண்ட மராத்தியப் பேரரசின் போன்சலே அரச குடும்பத்தினர், கருவறையின் மூன்று நுழைவாயில்களுக்கு வெள்ளிக் கவசங்களை அமைத்தனர். வடக்கு வாயிலுக்கு மட்டும் வெள்ளிக்கவசம் இல்லாமலேயே இருந்தது. அதற்கான கவசம் அண்மையில் அமைக்கப்பட்டது.
கங்கை ஆற்றின் தசாஸ்வமேத படித்துறையிலிருந்து ஒரு குறுகிய தெரு வழியாக காசி விஸ்வநாதர் கோயிலுக்கு செல்கிறது.  
2014 மக்களவைத் தேர்தலின் போது பாரதீய ஜனதா கட்சியின் தேர்தல் வாக்குறுதிகளில் ஒன்றாக காசி விஸ்வநாதர் கோயிலை அனைத்து வசதிகளுடன் விரிவாக்கம் செய்து, காசி விஸ்வநாதர் கோயில் வழித்தடம் அமைப்பதாக வாக்களித்தது.
# காசி விசுவநாதர் கோயில்

## தலபெருமை

இக்கோயிலில் மணி அடிக்கும் சத்தம் கேட்கும்போது மக்கள் அனைவரும் தலையை குனிந்துகொள்கின்றனர். சிவனை இலைகளைப் போல் நிறைய நல்ல பாம்புகளுடன் அலங்கரித்த நிழல்கள் இருக்கும்போது அவர் தலையில் கங்கை நீரை ஊற்ற வைத்தும், ஐந்து தடவை செய்யும் ஆரத்தி முக்கியமானது. பூசை நடக்கும்போது நூற்றுக்கணக்கான மணி ஓசைகளும், மேள தாளங்களும் வாசிக்கப்படுகிறது.  
"*பஞ்சாப் மெயில் தவறினாலும் நகரத்தார் சம்போ நேரப்படி தவறுவதில்லை*" என்பது வாரணாசி பழமொழி.
# காசி விசுவநாதர் கோயில்

## அன்னபூர்ணி கோயில்

அன்னபூர்ணி கோயில், காசி விசுவநாதர் கோயில் வளாகத்தில் உள்ளது.
# காசி விசுவநாதர் கோயில்

## படித்துறைகள்

வாரணாசியில் பாயும் கங்கை ஆற்றின் கரையில் அமைந்த காசி விசுவநாதர் கோயிலை ஒட்டி பல படித்துறைகள் அமைந்துள்ளது. அவைகளில் சிறப்பானது:
- தசவசுவமேத படித்துறை
- அரிச்சந்திரன் படித்துறை
- மணிகர்ணிகா படித்துறை
- லலிதா படித்துறை
- ஹரனின் படித்துறை
# காசி விசுவநாதர் கோயில்

## கங்கா ஆர்த்தி

வாரணாசியின் கங்கை ஆற்றின் கரையில் அமைந்த தசவசுவமேத படித்துறையில் நாள்தோறும் மாலை நேரத்தில் கங்கை ஆறுக்கு ஆரத்தி வழிபாடு நடத்தப்படுகிறது. இந்நிகழ்வை கங்கா ஆரத்தி என்கின்றனர். கோயிலுக்கு வரும் பக்தர்கள் கங்கா ஆர்த்தியை ஆர்வமுடன் பார்க்க வருகின்றார்கள்.
# காசி விசுவநாதர் கோயில்

## கட்டுப்பாடு

இந்த கோவிலுக்கு வரும் பக்தர்களில் பெண்கள் சேலை அணிந்துதான் கோவிலுக்குள் வர வேண்டும். ஆண்கள் கால் சட்டை, கை பகுதி இல்லாத மேல் சட்டை அணிந்து கோவிலுக்குள் வர அனுமதி கிடையாது.
# காசி விசுவநாதர் கோயில்

## குடமுழுக்கு

239 ஆண்டுகளுக்குப் பின்னர் இக்கோயிலின் குடமுழுக்கு 5 சூலை 2018இல் நடைபெற்றது. நாட்டுக்கோட்டை நகரத்தாரால் நடத்தப்பட்டது.
# காசி விசுவநாதர் கோயில்

## இதனையும் காண்க

- முக்தி பவன், காசி
- காசி விஸ்வநாதர் கோயில் நடைபாதை
- வாரணாசியிலுள்ள படித்துறைகள்
- காசி காலபைரவர் கோயில்
- இரத்தினேஸ்வரர் மகாதேவர் கோயில்
# இலங்கை மாகாண சபைத் தேர்தல், நவம்பர் 1988

, இலங்கை, 1988-2006]]
**இலங்கை மாகாண சபைத் தேர்தல்கள்** 1988 நவம்பர் 19 இல் இலங்கையில் புதிதாக உருவாக்கப்பட்ட வடகிழக்கு மாகாணசபைக்கு நடைபெற்றது.
# இலங்கை மாகாண சபைத் தேர்தல், நவம்பர் 1988

## பின்னணி

ஈழப்போரை முடிவுக்குக் கொண்டு வரும் பொருட்டு, இலங்கை-இந்திய ஒப்பந்தம் 1987 அக்டோபர் 29 இல் கையெழுத்திடப்பட்டது. இந்த ஒப்பந்தத்தின் முக்கிய அம்சம் இலங்கை அரசு அதன் மாகாணங்களுக்கு அதிகாரங்களைப் பகிர்ந்தளிப்பதாகும். இதன் படி 1987 நவம்பர் 14 இல் இலங்கை நாடாளுமன்றம் தனது அரசியலமைப்பில் 13வது திருத்தம் மற்றும் மாகாணசபைச் சட்டம் இல. 42 (1987) ஆகியவற்றை அறிவித்தது. 1988 பெப்ரவரி 3 ஆம் நாள் ஒன்பது மாகாணசபைகள் உருவாக்கப்பட்டன. மாகாணசபைகளுக்கான முதலாவது தேர்தல்கள் 1988 ஏப்ரல் 28 ஆம் நாள் வடமத்திய, வடமேல், சபரகமுவா, மற்றும் ஊவா ஆகிய மாகாணங்களுக்கு இடம்பெற்றன. 1988 சூன் 2 இல் மத்திய, தெற்கு, மற்றும் மேற்கு மாகாணங்களுக்கு தேர்தல்கள் நடத்தப்பட்டன. அன்று இலங்கையின் ஆளும் கட்சியாக இருந்த ஐக்கிய தேசியக் கட்சி (ஐதேக) ஏழு மாகாணசபைகளினதும் ஆட்சியைக் கைப்பற்றியது.  
இலங்கை-இந்திய ஒப்பந்தத்தின் படி கிழக்கு மற்றும் வடக்கு மாகாணங்கள் ஒன்றிணைக்கப்பட்டு ஒரு நிருவாகத்தின் கீழ் கொண்டுவர இணக்கம் காணப்பட்டது. இவ்விணைப்பு நிரந்தர இணைப்பாக இருப்பதற்கு கிழக்கு மாகாணத்தில் 1988 திசம்பர் 31 இற்குள் பொது வாக்கெடுப்பு நடத்தப்பட வேண்டும் எனவும் தீர்மானிக்கப்பட்டது. ஆனாலும், இந்த பொது வாக்கெடுப்பை ஒத்திவைக்க இலங்கை அரசுத்தலைவருக்கு அதிகாரம் அளிக்கப்பட்டது.
|}
# இலங்கை மாகாண சபைத் தேர்தல், நவம்பர் 1988

## பின்னணி

### திருகோணமலை மாவட்டம்

| கட்சி | தொகுதிகள் வாரியாக வாக்குகள் | மொத்தம் வாக்குகள் | % | இடங்கள் |  |  |
| --- | --- | --- | --- | --- | --- | --- |
| align=ஈழமக்கள் புரட்சிகர விடுதலை முன்னணி | 12,311 | 4,840 | 25,379 | **42,530** | 54.50% | 5 |
| align=சிறீலங்கா முஸ்லிம் காங்கிரசு | 24,006 | 3,764 | 7,732 | **35,502** | 45.50% | 5 |
| 'தகுதியான வாக்குகள்''' | **36,317** | **8,604** | **33,111** | **78,032** | **100.00%** | **10** |
| align=நிராகரிக்கப்பட்ட வாக்குகள் | 810 | 295 | 1,272 | 2,377 |  |  |
| align=மொத்த வாக்குகள் | 37,127 | 8,899 | 34,383 | 80,409 |  |  |
| align=பதிவு செய்யப்பட்ட வாக்காளர்கள் | 48,570 | 47,693 | 56,026 | 152,289 |  |  |
| align=வாக்குவீதம் (%) | 76.44% | 18.66% | 61.37% | 52.80% |  |  |
| மூலம்:  
1990 மார்ச்சு 1 அன்று, இந்திய அமைதி காக்கும் படையினர் இலங்கையை விட்டுப் புறப்படும் தறுவாயில், வடகிழக்கு மாகாணசபையின் முதலமைச்சர் அ. வரதராஜப் பெருமாள் மாகாணசபைக் கூட்டத்தில் தமிழீழத்தைப் பிரகடனப்படுத்தி விட்டு அமைதிப் படையினருடன் சேர்ந்து இந்தியா சென்றார். இதனை அடுத்து அரசுத்தலைவர் பிரேமதாசா மாகாணசபையைக் கலைத்து, நடுவண் அரசின் நேரடி ஆட்சியைக் கொண்டு வந்தார்.  
2006 சூலை 14-இல், வடக்கு, கிழக்கு மாகாணங்களின் இணைப்புக்கு எதிராக தெற்குப் பகுதியில் நீண்ட காலம் இடம்பெற்று வந்த போராட்டங்களை அடுத்து, சிங்களத் தேசியவாத அரசியல் கட்சியான மக்கள் விடுதலை முன்னணி, வட, கிழக்கு மாகாணங்களைப் பிரிக்க உச்சநீதிமன்றத்தில் வழக்குத் தொடுத்தது. 2006 அக்டோபர் 16 இல் வடகிழக்கு இணைப்பு செல்லுபடியாகாதென உச்சநீதிமன்றம் தீர்ப்பளித்தது. இதனை அடுத்து 2007 சனவரி 1-இல் இரு மாகாணங்களும் மீண்டும் பிரிக்கப்பட்டன.  
2008 மே மாதம் வரை இரு மாகாணங்களும் இலங்கை நடுவண் அரசின் நேரடி நிருவாகத்தின் கீழ் இருந்து வந்தன. கிழக்கு மாகாண சபைக்கான தேர்தல் 2008-ஆம் ஆண்டில் இடம்பெற்றது. வடக்கில் தேர்தல்கள் இடம்பெறவில்லை. |  |  |  |  |  |  |
# பபேசியே

பகுதிகள்|]]
பகுதிகள்</small>|]]
**** என்பது (<small>தாவர வகைப்பாட்டியல்</small>: *Fabaceae*) பூக்கும் தாவரங்களிலுள்ள, மூன்றாவது பெரிய குடும்பம் ஆகும். இக்குடும்பம், மிகவும் பொருளாதார முக்கியத்துவம் உடையது. இக்குடும்பத்தில் 732 பேரினங்களும், அவற்றினுள் ஏறத்தாழ 19,400 இனங்களும் உள்ளன. உலகெங்கும் இத்தாவரங்கள் காணப்பட்டாலும், வெப்ப, மிதவெப்ப மண்டல
நாடுகளில் மிகுதியாக காணப்படுகின்றன, இக்குடும்பத் தாவரங்களுள், 100 பேரினங்களும், 754 சிற்றினங்களும் இந்தியாவில் வளர்வதாக கண்டறியப் பட்டுள்ளன. தமிழில் இதன் பெயரை **அவரைக் குடும்பம்** அல்லது **பருப்பினக் குடும்பம்** எனலாம்.
# பபேசியே

## வளரியல்பு

- இக்குடும்பத் தாவரங்கள் பலதரப்பட்ட வளரியல்பை பெற்றுள்ளன.
1. தரைபடர்ந்த சிறுசெடி (எ.கா.) *இன்டிகஃபெரா எனியஃபில்லா (Indigofera enneaphylla Linn.)* (செம்பு நெருஞ்சி)
1. நிமிர்ந்த சிறுசெடி (எ.கா.) *குரோட்டலேரியா வெருகோசா (Crotalaria verrucosa)*
1. பின்னுகொடி (எ.கா.) *கிளைட்டோரியா தெர்னேசியா* (*Clitoria ternatea*)
1. பற்றுக்கம்பியுள்ள ஏறுகொடி (எ.கா.) *பைசம் சத்திவம் (Pisum sativum)* (பட்டாணித் தாவரம்)
1. புதர்ச்செடி (எ.கா.) *கச்சானஸ் கச்சான் (Cajanus cajan)*
1. மரங்கள் (எ.கா.) *பொங்கேமியா கிளாபரா (Pongamia glabra)* என்பற்குள்ள வேறு பெயர்கள் (* Pongamia glabra = Pongamia pinnata = Millettia pinnata* )
1. நீர்த்தாவரம் (எ.கா.) *ஆசுக்கினோமினி ஆசுப்பிரா (Aeschynomene aspera)*. (தக்கைத் தாவரம்)
- **வேர்**: வேர் முண்டுகளைக் கொண்ட கிளைத்த ஆணிவேர்த் தொகுப்பு. வேர்முண்டுகளில் நைதரசனை நிலைநிறுத்தும் *ரைசோபியம் லெகுமினோசாரம் (Rhizobium leguminosarum) * என்ற பாக்டீரியாக்கள் உள்ளன.
- **தண்டு**: நிலத்தின் மேல் காணப்படும். நந்த தண்டுடையது (எ.கா.) *கிளைட்டோரியா தெர்னேசியா (Clitoria ternatea)* (சங்குப்பூ) அல்லது கட்டைத்தன்மையுடைய தம்டு (எ.கா.)*தால்பெர்ச்சியா இலாட்டிஃபோலியா (Dalbergia latifolia)*
# பபேசியே

## வளரியல்பு

### இலையமைப்பு

- தனி இலை (எ.கா.) *குரோட்டலேரியா சன்சியா (Crotalaria shanica Lace-இணைய உலர்தாவரகப் படம் <small>(ஏற்றுக்கொள்ளப்பட்டுள்ள பெயர்)</small>)*
- இரு சிற்றிலைக் கூட்டிலை (எ.கா.) *சோர்னியா தைஃபில்லா* ?
- மூன்று சிற்றிலைக் கூட்டிலை.
:* (எ.கா.) *இலாப்லாப்பு பர்புரியசு* என்ற இனத்தில், இதில் மூன்று சிற்றினங்கள்(Subspecies) உள்ளன.
:*#*Lablab purpureus subsp. bengalensis*
:*#*Lablab purpureus subsp. purpureus*
:*#*Lablab purpureus subsp. uncinatus*
- ஒற்றைச் சிறகு கூட்டிலை
:* (எ.கா.) *கிளைட்டோரியா தெர்னேசியா* என்ற இனத்தில், இதில் மூன்று சிற்றினங்கள்(Subspecies) உள்ளன.
:*# *Clitoria ternatea var. angustifolia*
:*#*Clitoria ternatea var. pleniflora*
:*#*Clitoria ternatea var. ternatea*
- நுனியிலுள்ள சிற்றிலைகள். (எ.கா. - *பைசம் சட்டைவம் - Pisum sativum* ) தாவரத்தில் பற்றுக்கம்பியாக உருமாற்றம் அடைந்துள்ளன.
- இலைகள், மாற்றிலை அமைவில் உள்ளன. இலையடிச் செதிலையும். சிற்றிலையடிச் செதிலையும், அதைப்பு உடையனவாகவும், வலைப்பின்னல் நரம்பமைவையும் கொண்டுள்ளன.
# பபேசியே

## வளரியல்பு

### இனப்பெருக்க வட்டம்

- **இணர்** (பூந்துணர், பூங்கொத்து, மஞ்சரி): வழக்கமாக நுனிவளர் பூந்துணர் (*Racemose*)
:(எ.கா. *குரோட்டலேரியா வெருகோசா (Crotalaria verrucosa L.* '' = கிலுகிலும்பை);
:பானிக்கிள் (எ.கா. *தால்பெர்சியா இலாட்டிஃபோலியா - Dalbergia latifolia Roxb <small>(ஏற்றுக்கொள்ளப்பட்டது)</small> அல்லது இலைக்கோணத்தில் தனிமலர் (எ.கா. *கிளைட்டோரியா தெர்னிசியா = Clitoria ternatea '' )
- **மலர்**: பூவடிச் செதிலுடையது. பூக்காம்புச் செதிலுடையது. பூக்காம்புடையது. முழுமையானது. இருபால்தன்மை கொண்டது, ஐந்தங்கமலர். இரு உறைகள் உடையது. இருபக்க சமச்சீருடையது மற்றும் சூலக மேல் மலரைப் பெற்றுள்ளது.
- **தூள்தண்டுகள்**: மொத்தம் பத்து உள்ளன. வழக்கமாக இருகற்றைகளையுடையவை. *கிளைட்டோரியா தெர்னேசியாவில் ('Clitoria ternatea) * ஒன்பது பூந்தூள் இழைகள் இணைந்தும், ஒன்று தனித்தும் (9)+1 என்ற நிலையில் உள்ளன. *ஆசுக்கினோமினி ஆசுப்பிரா (Aeschynomene aspera)* தாவரத்தில் பூந்தூள் இழைகள் இருகற்றைகளாக (5)+(5) இணைந்து காணப்படுகின்றன. *குரோட்டலேரியா வெருகோசா (Crotalaria verrucosa)* தாவரத்தில் 5 பூந்தூள் இழைகள் நீளமாகவும், மற்ற 5 பூந்தூள் இழைகள் நீளம் குறைந்து குட்டையாகவும் காணப்படுகின்றன. இவ்வாறு பூந்தூள் இழைகள் இருவேறு மட்டங்களில் உள்ளன. மேலும், பூந்தூள் பைகள் இரு உருவங்களில் உள்ளன, 5 பூந்தூள் பைகள் நீண்டும், ஈட்டி போன்றும். 5 பூந்தூள் பைகள் சிறியனவாகவும் நுனி மழுங்கியும் காணப்படும். இத்தகைய பூந்தூள் தாள் வட்டம் ஒருகற்றை இருமட்ட ஈருருவ பூந்தூள் தாள் வட்டம் எனப்படும், பூந்தூள் பைகள் இரு அறைகளையுடையவை. அடி இணைந்த பூந்தூள் இழைகள். நீள்வாக்கில் வெடிக்கும் இயல்புடையவை ஆகும்.
- **சூலகம்**: மேல் மட்ட சூற்பையுடையது. ஒரு சூலக இலையுடையது. சூற்பை காம்புடையது. ஒரு சூலறையுடையது. ஒன்று அல்லது பல சூல்கள், விளிம்பு சூல் ஒட்டு முறையில் உள்ளன. சூல் தண்டு தனித்தது. உட்புறமாக வளைந்தது. சூல்முடி தட்டையாக அல்லது தூவிகளுடன் காணப்படும்.
- *கனி*: இருபுற வெடிகனி (legume). கருவுறுதல் நிகழ்ச்சிக்குப் பிறகு. *அராக்கிசு ஃகைபோசியா (Arachis hypogaea)* தாவரமலரின் சூற்பைக் காம்பு, ஆக்கத்திசுவாக மாறி, வளர்ச்சி அடைந்து, கருவுற்ற சூற்பையை மண்ணிற்குள் செலுத்துகிறது. எனவே, நிலக்கடலை மண்ணிற்கு அடியில் உற்பத்தியாகிறது.
- **விதை**:கருவூண் அற்றது மற்றும் சிறுநீரக வடிவமுடையது.
# என். எஸ். மாதவன்

**என். எஸ். மாதவன்** என்பவர் முன்னணி மலையாள இலக்கியவாதிகளில் ஒருவர். இவர் எழுதும் புதினங்கள், சிறுகதைகள், பயணக் கட்டுரைகள் ஆகியன பிரபலமாக அறியப்படுகின்றன.
# என். எஸ். மாதவன்

## இளமைக் காலம்

மாதவன், எறணாக்குளத்தில் 1948 ஆம் ஆண்டு பிறந்தார். எறணாக்குளத்தில் உள்ள மகாராஜா கல்லூரியில் பொருளியல் படித்தார். பின்னர், திருவனந்தபுரத்தில் உள்ள கேரளப் பல்கலைக்கழகத்தில் பொருளியில் முதுகலை பயின்றார். மலையாள இலக்கிய நாளேடான மாத்ருபூமி நடத்திய போட்டியில், சிசு என்ற தலைப்பில் சிறுகதை எழுதி முதற்பரிசை வென்றார். 1975 ஆம் ஆண்டில், இந்திய ஆட்சிப் பணியில் சேர்ந்து பீகாரில் பணியாற்றினார்.
# என். எஸ். மாதவன்

## படைப்புகள்

- சூளைமேட்டிலே சவங்கள்
- திருத்
- ஹிகுய்தா (கொலம்பிய விளையாட்டு வீரர் பெயர்)
- பற்யயா கதைகள்
- நீலவிழி
- ரண்டு நாடகங்கள் (நாடகம்)
- வான்மரங்கள் வீழும்போள்
# என். எஸ். மாதவன்

## விருதுகள்

- பத்மப்பிரபா விருது - 2010
- கேரளசாகித்திய அக்காதமி விருது - ஹிக்விற்ற
- முட்டத்துவர்க்கி விருது
- ஓடக்குழல் விருது
- வி.பி. சிவகுமார் ஸ்மாரக கேளி விருது
- பத்மராஜன் விருது
- கதா ப்ரைஸ் - தில்லி
# பரணி (புதினம்)

**பரணி** என்னும் தமிழ் நாவலை எழுதியவர் ஜெயசாந்தி ஆவார். இந்நாவலின் முதற்பதிப்பு டிசம்பர் 2001 -ல் வெளிவந்தது. சென்னையிலுள்ள மதி நிலையத்தினர் இந்நாவலை பதிப்பித்துள்ளார்கள். இந்நாவலுக்கு தமிழ் முன்னுரையை பிரதிபா ஜெயசந்திரனும், ஆங்கில முன்னுரையை பாதிரியார் அமலதாசும் எழுதியுள்ளார்கள். இதில், பெண்களுக்கெதிரான ஒடுக்குமுறை, சாதிப் பிரச்சனை ஆகியவை கதாபாத்திரங்கள் மூலமாகவே சொல்லப்படுகிறது. மேலும், கதாபாத்திரங்கள் வாயிலாகவே, பெண்விடுதலைக்கான சாத்தியங்களையும் ஆராய்கிறது. பல தலித்திய சிந்தனைகள் இந்நாவலில் பதிவு செய்யப்பட்டுள்ளது.
# பரணி (புதினம்)

## விமர்சனம்

ஆகஸ்ட் 2002-ல் வெளிவந்த இந்தியா டுடே பத்திரிகையில் இந்த நாவலை 'கேள்விகளை எழுப்பும் தலித்திய நாவல்' என்று குறிப்பிட்டு விமர்சனம் எழுதியுள்ளார் சிவகாமி ஐ.ஏ.எஸ். பெரியாரியம் தொடர்பான திராவிட இயக்கங்கள் கலப்பு மணத்தை சாதி ஒழிப்புக்கான தீர்வாக முன்மொழிந்தன. தமிழ் தேசிய இயக்கத்தினர் இன்னும் அதை சொல்லிக் கொண்டிருக்கிறார்கள். ஆனால் அதையெல்லாம் போட்டுடைக்கிறது பரணி நாவல் என அந்த விமர்சனக் கட்டுரையில் சிவகாமி கூறியுள்ளார். தென் மாவட்டங்களின் சாதியக் கலவரங்களின் எதிரொலிதான் பரணி. கூட்டுக்குடும்ப வாழ்க்கையின் ஊசிப் போன அவியல், வேலைக்காரிகளின் உயிரை வாங்கி பொழுதெல்லாம் சும்மாயிருந்து ஆண் துணைக்கு ஏங்குவது, நீயா நானா என்று மொக்கையாக ஆண் வர்க்கத்தைப் பெண்ணியம் என்ற பெயரில் சாடி, சாதி மத ஆழங்களில் வண்டி மண்ணைக் கொட்டிக் கொண்டிருந்த எழுத்துக்களின் காலம் முடிந்துவிட்டது என்பதன் அறிகுறிதான் பரணி.  
"நாவலின் உருவ அமைப்பு அம்மா பரணிக்கு எழுதிய கடிதம், பரணி எழுதிய சிறுகதை, கடிதம், பிற்சேர்க்கை என புதுமையாக உள்ளது. முதல் நாவலின் நிறை, அதன் குறைகளோடு என்றாலும் நம்பிக்கை தரக்கூடிய சிறந்த எழுத்தாளர் வரிசையில் ஜெயசாந்தியும் வைத்துப் பார்க்கப்படுவார்." என்று அந்த விமர்சனக் கட்டுரையில் கூறப்பட்டிருந்தது.
# பரணி (புதினம்)

## வெளி இணைப்பு

ஜெயசாந்தியின் இடுகைகள்
# இ. சந்தோஷ் குமார்

**இ. சந்தோஷ் குமார்** ஒரு மலையாள சிறுகதை எழுத்தாளர் ஆவார். இவர் எழுதிய அந்தனகாரனழி என்ற புதினத்திற்காக இலக்கிய விருது பெற்றுள்ளார்.
# இ. சந்தோஷ் குமார்

## வாழ்க்கை

இவர் 1969 இல், திருச்சூர் மாவட்டத்தில் உள்ள பட்டிக்காட் என்னும் கிராமத்தில் பிறந்தார். இவரது பெற்றோர் கோவிந்தன் குட்டி, விஜயலட்சுமி ஆவர். பட்டிக்காட் அரசு மேனிலைப் பள்ளியிலும், ஸ்ரீ கேரள வர்மா கல்லூரியிலும் சென் தோமஸ் கல்லூரியிலும் பயின்றார்.
# இ. சந்தோஷ் குமார்

## படைப்புகள்

### கதைகள்

- ங்காலப்போஸ், கறன்ட் புக்ஸ் (2000)
- மூன்ன் அந்தன்மார் ஆனயெ விவரிக்குன்னு, கறன்ட் புக்ஸ் (2003)
- சாவுகளி, டி. ஸி. புக்ஸ் (2005)
- மூன்னு விரலுகள், டி. ஸி. புக்ஸ் (2008)
- நீசவேதம், டி.ஸி. புக்ஸ் (2010)
- கதைகள், டி.ஸி. புக்ஸ் (2013)
# இ. சந்தோஷ் குமார்

## படைப்புகள்

### நோவல்ʼ

- அம்யூஸ்மென்ட் பார்க், என். பி. எஸ் கோட்டயம் (2002), டி. ஸி. பு³க்ஸ் (2006)
- வாக்குகள், கறன்ட் புக்ஸ் (2007)
- தங்கச்சன் மஞ்ஞக்காரன், க்ரீன் புக்ஸ் (2009)
- அந்தகாரனழி, மாத்ருபூமி (2012)
# இடது விடுதலை முன்னணி

**இடது விடுதலை முன்னணி** (*Left Liberation Front*) என்பது இலங்கையின் ஓர் இடதுசாரி அரசியல் கூட்டணி ஆகும். இக்கூட்டணி 1998 ஆம் ஆண்டில் **புதிய இடது முன்னணி** (*New Left Front*) என்ற பெயரில் நவ சமசமாசக் கட்சி, மற்றும் மக்கள் கூட்டணி, மக்கள் விடுதலை முன்னணி ஆகியவற்றின் முன்னாள் உறுப்பினர்கள் சிலரும் இணைந்து உருவாக்கப்பட்டது. இக்கூட்டணியின் தற்போதைய உறுப்புக் கட்சிகள்:  
- சனநாயக இடது முன்னணி
- தேசிய சனநாயக இயக்கம்
- நவ சமசமாஜக் கட்சி
- புதிய சனநாயகக் கட்சி  
ஆகியவையாகும்.  
2005 அரசுத் தலைவர் தேர்தலில், புதிய இடது முன்னணியின் வேட்பாளராக சாமில் ஜயநெத்தி என்பவர் போட்டியிட்டு 9,296 வாக்குகள் பெற்று ஆறாவதாக வந்தார்.  
இக்கூட்டணி "இடது முன்னணி" என்றும், பின்னர் 2010 ஆம் ஆண்டில் "இடது விடுதலை முன்னணி" என்றும் இரு தடவைகள் தனது பெயரை மாற்றிக் கொண்டது.
# கோலோகம்

**கோலோகம்** என்பது கிருஷ்ணனும் ராதையும் கோபியரும் வாழும் லோகமாக (உலகம்) இந்து தொன்மவியல் புராணங்கள் குறிப்படுகின்றன. திருமாலின் உலகமான வைகுண்டத்தின் ஊர்த்தவ பாகத்தில் இந்த கோலோகம் இருப்பதாக கூறப்பட்டுள்ளது. கோ என்றால் பசுவாகும், கோலோகம் என்பது பசுவின் உலகம் என்று பொருள்படுகிறது. இந்த லோகமானது ஆனுலகு (ஆ-பசு) என்றும் அறியப்படுகிறது.  
தேவர்களும் அசுரர்களும் அமிழ்தம் வேண்டி கடைந்த பாற்கடலிருந்து தோன்றிய நந்தா, பத்திரை, சுரபி, சுசீலை, சுமனை என்ற ஐந்து தெய்வீக பசுக்கள் இங்கு வசிக்கின்றன. இந்த உலகின் அரசனாக கிருஷ்ணனும், அரசியாக ராதையும் உள்ளார்கள்.  
கார்த்திகை மாதத்தில் ராசமண்டபம் கட்டி பூசையையும் பஜனையும் செய்வோர் கோலோகத்தினை அடையலாமென மகாபுராணங்களில் ஒன்றான பிரம வைவர்த்த புராணம் கூறுகிறது.
# கோலோகம்

## இவற்றையும் காண்க

- இந்து தொன்மவியல்
- அண்டம்
- பிரம்மாண்டம்
- பதினான்கு உலகங்கள்
# ஆல்பர்ட் ஹாப்மன்

**ஆல்பர்ட் ஹாஃப்மன்** (*Albert Hofmann*, சனவரி 11, 1906 – ஏப்ரல் 29, 2008) சுவிட்சர்லாந்தைச் சேர்ந்த ஓர் அறிவியலாளர் ஆவார்.இவர் லைசெர்ஜிக் ஆசிட் டைதைலமைடு (எல்எஸ்டி) எனப்படும் போதை மருந்தை வேதிவினைகளால் செயற்கையாகச் சேர்த்த, உட்கொண்ட, அதன் இல்பொருள்தோற்றம் விளைவிக்கும் பண்பை உணர்ந்த முதல் நபராக அறியப்படுகிறார். மேலும் மாயத்தோற்றக் காளான்களில் முதன்மையான சேர்மங்களாக *சிலோசைபின்*, *சிலோசின்* ஆகியவற்றை அடையாளப்படுத்திய, தனிப்படுத்திய, செயற்கையாக சேர்த்த முதல் நபராகவும் உள்ளார். நூற்றுக்கும் மேற்பட்ட அறிவியல் கட்டுரைகளையும் பல நூல்களையும் எழுதியுள்ளார். இவற்றில் *எல்எஸ்டி: மை பிராப்ளம் சைல்டு* என்ற நூல் முதன்மையானதாகும்.
# பிரம்மாண்டம்

இந்து தொன்மவியலின் அடிப்படையில் **பிரம்மாண்டம்** என்பது பதினான்கு உலகங்களில் தொகுப்பாகும். இந்த உலகங்கள் அனைத்தும் மாயையால் ஆனவை என்றும், நிலையாக இல்லாமல் அழிந்து போவன என்றும் புராணங்கள் கூறுகின்றன. இந்த உலகங்களின் தொகுப்பான பிரம்மாண்டத்தின் இறைவனை பிரம்மாண்ட நாயகன் என்றும், இறைவியை பிரம்மாண்ட நாயகி என்றும் அழைக்கின்றனர்.  
இந்த பிரம்மாண்டமானது உச்ச லோகம், மத்ய லோகம், நீச லோகம் என மூன்று பகுதிகளாக உள்ளதாக கீதையில் கூறப்பட்டுள்ளது.
# பிரம்மாண்டம்

## பதினான்கு உலகங்களின் பட்டியல்

1. பூலோகம்
1. புவர்லோகம்
1. சுவர்லோகம்
1. மஹர்லோகம்
1. ஜனலோகம்
1. தபோலோகம்
1. சத்திய லோகம்
1. அதல லோகம்
1. விதல லோகம்
1. சுதல லோகம்
1. தலாதள லோகம்
1. மஹாதள லோகம்
1. பாதாள லோகம்
1. ரஸதல லோகம்
# மணிமேகலைப் பிரசுரம்

**மணிமேகலைப் பிரசுரம்** (Manimekalai Publishers) சென்னை, தியாகராய நகரில் உள்ள தணிகாசலம் சாலையில் (தமிழ்நாடு மின்சாரவாரியம் எதிரில்) அமைந்துள்ளது. தமிழ்வாணன், மணிமேகலை தம்பதியின் புதல்வர்கள் மணிமேகலைப் பிரசுரத்தை நடத்துகிறார்கள். இப்பிரசுரத்தின் நிர்வாக இயக்குநராக ரவி தமிழ்வாணனும், பல எழுத்தாளர்களைக் கொண்ட ஆசிரியர் குழுவின் தலைவராக லேனா தமிழ்வாணனும் உள்ளனர். இப்பதிப்பகத்திலிருந்து வருடத்திற்கு சுமார் ஐநூறு நூல்கள் வெளியிடப்படுகின்றன.
# மாயாப் பிரலாபம்

**மாயாப் பிரலாபம்** என்னும் நூல் 15 ஆம் நூற்றாண்டில் வாழ்ந்த கண்ணுடைய வள்ளல் என்பவரால் எழுதப்பட்டது. 'மாயை' என்னும் பெண் மற்றவர் கற்பித்ததை மறந்துவிட்டுப் புலம்புகிறாள். பிரலாபம் என்பது புலம்புதல். இந்த நூலில் 84 வெண்பாக்கள் உள்ளன. நூல் பல்லமுறை அச்சிடப்பட்டுள்ளது. இந்த நூலின் சிறப்புப் பாயிரம்
:மாயா ப்ரலாபம் என வகுத்துரைத்தோன்
:கெடிலப் புனல் சூழ் அதிகைக்கு அதிபன்
:ஆழிமேல் மிதந்து காழி மூதூரன் ...
:நற் கண்ணுடைத் திருஞானசம்பந்தன்
என இதனைக் குறிப்பிடுகிறது.
# மாவிந்தம்

**மாவிந்தம்** என்னும் நூல் தனி நூலாக அச்சிடப்பட்டுள்ளது. இது பெருந்தேவனார் பாரதத்தின் இறுதிப் பகுதி. பாண்டவர் வைகுந்தம் சேர்வதைக் கூறும் செய்திகள் அடங்கிய நூல். இதன் காலம் 9 ஆம் நூற்றாண்டு.  
நிடத நாட்டின் தலைநகரம் மாவிந்தம்.
# மாவிந்தம்

## கதை

இந்த நூல் சொல்லும் கதையின் சுருக்கம் இவ்வாறு உள்ளது.  
முன்னோரின் தீரச் செயல்களைக் கேட்டால் தன்னைப் பிடித்திருக்கும் வினை நீங்கும் என அறிந்து 'சனமேனன்' கேட்க, வேதவியாசன் சொல்லுகிறான். - தருமன் ஆட்சிக் காலத்தில் கலியுகம் பிறந்துவிட்டபடியால் நல்லோர் இருத்தலாகாது என்று தான் உலகத்தை விட்டு நீங்கப் போவதைக் கண்ணன் தருமனிடம் கூறினான். சிறுமியர் விளையாட்டாக ஒரு சிறுமியின் வயிற்றில் பிள்ளைத்தாய்ச்சி போல் சீலையைக் கட்டி "இவள் வயிற்றில் பிறக்கப்போவது ஆணா, பெண்ணா" என்று துருவாச முனிவரிடம் கேட்டனர். முனிவர் சினம் கொண்டு "இவள் உங்களுக்கும், உங்கள் சாமிக்கும் எமனாய் இருக்கவல்ல ஓர் இரும்பு-உலக்கையைப் பெறுவாள்" என்றார். சீலை இரும்பு உலக்கையாக மாறிவிட்டது. அவர்கள் அரத்தால் இரும்பு உலக்கையை இராவிக் கடலில் வீசினர். பொடி சம்பங்கோரையாக வளர்ந்தது. துவராபதி அரச குமாரர்கள் தம்முள் சண்டையிட்டுக்கொண்டபோது அந்தச் சம்பங்கோரைகளைப் பிடுங்கி ஒருவரை ஒருவர் அடித்துக்கொண்டு மாண்டனர். உலக்கையில் இருந்த ஒரு துண்டத்தை ஒரு மீன் விழுங்கியது. அம் மீனைப் பிடித்த வேடன் தன் அம்பில் குத்தி வைத்திருந்தான். வேட்டையாடும்போது மானை வீழ்த்திய அந்த உம்பு கண்ணன் காலடியில் குத்தியது. கண்ணன் அருச்சுனனை அதைத்துத் துவரைப்பதி மக்களை வேறிட்டதிற்கு அழைத்துச் செல்லுமாறு அருச்சுனனிடம் கூறிவிட்டு வைகுந்தம் சென்றான். துவராபதியைக் கடல் கொண்டது.  
கலியுகம் வந்துவிட்டதை உணர்ந்த தருமன் தன் ஆட்சிப் பொறுப்புகளைப் பரிச்சித்து என்பவனிடம் ஒப்படைத்துவிட்டுத் தம்பியரும், துரோபதிநும் புடைசூழ வைகுந்தம் செல்லலானான். வழியில் விநாயகரையும், சேத்திர பாலகனையும் கண்டு வழி கேட்டுக்கொண்டு சென்றான். தரும நெறியையே கடைப்பிடித்து நாடாண்டவன் தருமன் என்பதை உணர்ந்து மேகநாதன் வழி காட்டி அனுப்பிவைத்தான். வழியில் தருமன் சத்திவிருடி என்னும் முனிவனை வணங்கிச் சென்றான். பெரிய மலை ஒன்றின் சாபம், அசுவமுகி என்னும் அரக்கியின் சாபம் ஆகியவற்றைப் போக்கினான். பின்னர் மாகாளியின் அருளைப் பெற்றுச் செல்லும் வழியில் திரௌபதி இறந்தாள். அடுத்து வானர வீரர்களையும், கருடாழ்வாரையும் கடந்து சென்றபோது முத்தலில் சகாதேவனும், அடுந்நு நகுலனும் உயிர் துறந்தனர். பின்னர் பரமேஸ்வரனைப் பார்த்துவிட்டுச் சென்றான். வழியில் தருமனை விழுங்க வந்த ஒரு பாம்பை வீமன் வெட்டி வீழ்த்தினான். அது தன் சாபம் நீங்கி இருடி-மகனாக மாறியது. அடுத்து அருச்சுனன் இறந்தான். பின்னர் எஞ்சிய இருவரையும் தாக்கிய ஒரு பன்றியை வீமன் வீழ்த்தியபோது அது சாபம் நீங்கி முனிவன்-மகனாக மாஆறியது. வீமனை திருமாலின் தூதர்கள் வந்து அழைத்துச் சென்றனர்.  
தருமன் ஒரு புருஷ-மிருகத்திடம் வழி கேட்டுக்கொண்டு தனியே சென்றான். தெய்வமாகிய தர்மராசன் தருமனைச் சோதிக்க எண்ணி புழுத்த நாயின் உருவத்தோடு பின் தொடர்ந்தான். தருமன் அந்த நாயைத் தன் தலையில் தூக்கிக்கொண்டு ஒர் ஆற்றைக் கடந்தான். பின்னர் தரும-தெய்வம் "நீ உன் உடலுடனேயே சுவர்க்கம் புகுவாய்" என வரம் தந்து சென்றது. அங்குத் தருமன் கேதாரத்தைக் கண்டான். அப்போது நாராயணன் கட்டளைப்படி தேவர்கள் அவனை அழைத்தார்கள். தருமன் கோயிலை அடைந்தான். அப்போது 'அசுவத்தாமா என்னும் யானை-அரசன் இறந்தான்' என்னும் பொய்யைப் பாரதப் போரின்போது சொன்னதற்காக யம-தூதர்கள் தருமனை ஏழு நரகத்துக்கும் அழைத்துச் சென்று காட்டினர். நரக-வேதனையைக் கண்டு தருமன் மனம் வருந்தினான். துரியோதனன் நரகில் துன்புறுவது கண்டு மனம் வருந்திய தருமன் தான் செய்த தருமத்தில் பாதியைத் துரியோதனனுக்குத் தந்து தன்னுடன் அழைத்துக்கொண்டு சென்றான். பின்னர் பிரமலோகம் வேண்டாம் என்று மேலும் சென்று வைகுந்தத்தைக் கண்டான் நாராயண மூர்த்தி மகாபலிக்குத் தருமனை அறிமுகப் படுத்துகிறார். - இத்துடன் கதை முடிகிறது.
# மாவிந்தம்

## வழிநூல்

இதன் வழிநூலாக, இதன் கதையைக் கூறும் **வைகுந்த அம்மானை** என்னும் நூல் 7500 அடிகள் கொண்டதாய் ஒரு நூல் வெளிவந்துள்ளது.
# பிரளயம்

இந்து தொன்மவியலின் அடிப்படையில் **பிரளயம்** என்பது அழிவாகும். பூலோகம் வெள்ளத்தினால் அழியுமெனவும், பூலோகம் முதலிய பதினான்கு உலகங்களை உடைய அண்டங்கள் அழிக்கப்படுமெனவும் கூறப்பட்டுள்ளது. பல இந்து நூல்கள் பூலோகப் பிரளயம் என்பது சதுர் யுகங்களின் இறுதியான கலியுகம் முடிவுறும் பொழுது ஏற்படும் என தெரிவிக்கின்றன. அப்பொழுது திருமால் கல்கி அவதாரம் எடுத்து உலகில் பாவம் செய்தவர்களை கொல்வதாகவும், அதன் பிறகு பெரு வெள்ளம் ஏற்பட்டு பூலோகம் அழியும் என்றும் கூறப்படுகிறது.
# பிரளயம்

## பிரளய வகைகள்

பிரளயங்களின் வகைகள் குறித்து இந்து சமய நூல்கள் பல்வேறு கருத்துகளை தெரிவிக்கின்றன. தேவாரத்தினுள் சிவபெருமானை ஏழு ஊழிகளுக்கும் ஒருவனானவன் என போற்றுகிறார். இதனால் ஏழுவகையான பிரளயங்கள் உள்ளதை அறியலாம்.  
“ஊழி ஏழான ஒருவ போற்றி”
-தேவாரம் 6:55:8  
1. நித்திய பிரளயம்
1. நைமித்திக பிரளயம்
1. அவாந்தர பிரளயம்
1. மத்திம பிரளயம்
1. மகா பிரளயம்  
என ஐந்து வகையான பிரளயங்கள் பற்றி சிலநூல்கள் குறிப்பிடுகின்றன.  
சில புராணங்களில் பிரளயத்தின் வகைகள் விவரிக்கப்பட்டுள்ளன. நைமித்திகம், பிராகிருதம், ஆத்தியந்திகம் என மூன்றுவகையான பிரளயங்களையும் மகாபுராணங்களில் ஒன்றான விஷ்ணு புராணம் விவரிக்கிறது. தேயுப்பிரளயம் பற்றி கந்த புராணம் விவரித்துள்ளது.
# பிரளயம்

## இவற்றையும் காண்க

- பிரளய தாண்டவம்
- ஏகபாத மூர்த்தி
- கல்கி அவதாரம்
# புரோடியசு (நிலவு)

புரோடியசின் விட்டம் கிட்டத்தட்ட 400&nbsp;கி.மீ. இற்கும் அதிகமானதாக இருந்தாலும், இதன் மேற்பரப்பு சீரற்றதாகவும் இருண்டதாகவும், நிறமற்றதாகவும், ஆழ்ந்த குழிகளையும் கொண்டுள்ளது. இதன் பெரும் குழியின் விட்டம் 200 கி.மீ. இற்கும் அதிகமானதாகும். அத்துடன் பல செங்குத்துப் பாறைகளும் காணப்படுகின்றன.
# தமிழக மாவட்ட அருங்காட்சியகங்கள்

**தமிழக மாவட்ட அருங்காட்சியகங்கள்** என்பவை தமிழக அரசு அருங்காட்சியகத் துறையால் தமிழ்நாட்டின் மாவட்டத் தலைமையிடங்களில் அமைக்கப்பட்டுள்ள அருங்காட்சியங்கள் ஆகும். இருபத்தி மூன்று மாவட்ட அருங்காட்சியகங்கள் செயல்பட்டு வருகின்றன. பொதுமக்களுக்குப் பயன்படுவதற்காகக் கலாச்சாரம், கலை, அறிவியல் மற்றும் இயற்கைப் பொருட்களைப் பாதுகாக்கும் நோக்கில் அமைக்கப்பட்டுள்ள இவை பார்வையிடுவோருக்கு பொழுதுபோக்கு மற்றும் அறிவூட்டும் இடங்களாகவும் உள்ளன.
# தமிழக மாவட்ட அருங்காட்சியகங்கள்

## அருங்காட்சிகங்களின் பட்டியல்

- கோயம்புத்தூர் அரசு அருங்காட்சியகம்
- கடலூர் அரசு அருங்காட்சியகம்
- ஈரோடு அரசு அருங்காட்சியகம்
- காஞ்சிபுரம் அரசு அருங்காட்சியகம்
- கன்னியாகுமரி அரசு அருங்காட்சியகம்
- கரூர் அரசு அருங்காட்சியகம்
- கிருஷ்ணகிரி அரசு அருங்காட்சியகம்
- மதுரை அரசு அருங்காட்சியகம்
- நாகப்பட்டினம் அரசு அருங்காட்சியகம்
- பழனி அரசு அருங்காட்சியகம்
- புதுக்கோட்டை அரசு அருங்காட்சியகம்
- இராமநாதபுரம் அரசு அருங்காட்சியகம்
- சேலம் அரசு அருங்காட்சியகம்
- சிவகங்கை அரசு அருங்காட்சியகம்
- திருநெல்வேலி அரசு அருங்காட்சியகம்
- திருவாரூர் அரசு அருங்காட்சியகம்
- திருச்சிராப்பள்ளி அரசு அருங்காட்சியகம்
- உதகமண்டலம் அரசு அருங்காட்சியகம்
- வேலூர் அரசு அருங்காட்சியகம்
- விருதுநகர் அரசு அருங்காட்சியகம்
# தமிழக மாவட்ட அருங்காட்சியகங்கள்

## ஆதாரம்

- மாவட்ட அருங்காட்சியகங்கள்
# நமசுகாரம் (பரதநாட்டியம்)

பரதநாட்டியத்தை ஆடத்தொடங்கும் முன் ஆடப்படுவது **நமசுகாரம்** ஆகும். இது வடமொழியில் நமஸ்காரம் என அழைக்கப்படுகிறது. இது **தட்டிக் கும்பிடுதல்** எனவும் அழைக்கப்படுகிறது. நடன நிகழ்ச்சிகளுக்கு முன்னும் இதனை ஆடுவர். இது நடனம் ஆடும் முன்னும், பின்னும் செய்யப்படுவது வழக்கமாகும். கால்களைத் தட்டி ஆடும்போது பூமாதேவிக்கு வலியை ஏற்படுத்தும் ஆகையால் தம்மை மன்னிக்க வேண்டி ஆடப்படும். மேலும் இது எட்டுத்திக்குப் பாலகருக்கும்,குருவுக்கும்,அவையோருக்கும் வணக்கம் செலுத்தும் முகமாகவும் ஆடப்படுகிறது.
# நமசுகாரம் (பரதநாட்டியம்)

## நமசுகாரம் ஆடும் போது பாவிக்கும் அடவுகள் (முத்திரைகள்)

### ஒற்றைக்கை அடவுகள் (முத்திரைகள்)

- கடகாமுகம்
- சிகரம்
- சதுரம்
# நமசுகாரம் (பரதநாட்டியம்)

## நமசுகாரம் ஆடும் போது பாவிக்கும் அடவுகள் (முத்திரைகள்)

### இரட்டைக்கை அடவுகள் (முத்திரைகள்)

- அஞ்சலி
# அந்தகாரனழி (புதினம்)

::ஆலப்புழையில் உள்ள ஊரைப் பற்றி அறிய, அந்தகாரனழி கட்டுரையைப் பார்க்கவும்.  
**அந்தகாரனழி (புதினம்)** 2011 ஆம் ஆண்டில் இ. சந்தோஷ் குமார் எழுதிய மலையாள புதினம். மாத்ருபூமி புக்ஸ் நிறுவனம் இதை வெளியிட்டது. இந்நூலுக்கு 2012 ஆம் ஆண்டில் கேரள மாநில சாகித்திய அகாதமி விருது கிடைத்தது.
# சுக்கம்பாளையம்

**சுக்கம்பாளையம்** (ஆங்கிலம்:Sukkampalayam), இந்தியாவின் தமிழ்நாடு மாநிலத்தில் அமைந்துள்ள கோயம்புத்தூர் மாவட்டத்தில் இருக்கும் ஒரு நகரியம் ஆகும்.
# சுக்கம்பாளையம்

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 3395 மக்கள் இங்கு வசிக்கின்றார்கள். இவர்களில் 50.5% ஆண்கள், 49.5% பெண்கள் ஆவார்கள். சுக்கம்பாளையம் மக்களின் சராசரி கல்வியறிவு 72% ஆகும், இது இந்திய தேசிய சராசரி கல்வியறிவான 59.5% விட அதிகம் ஆகும்.
# கார்னோவின் தேற்றம் (வெப்பவியக்கவியல்)

வெப்பவியக்கவியலில் **கார்னோவின் தத்துவம்** (*Carnot's principle*) என்பது திருப்பவல்ல (reversible) வெப்ப இயந்திரங்களின் திறன், அது வேலை செய்யும் வெப்ப இடைவெளியைப் பொறுத்ததே அல்லாமல் வேலைசெய்யும் பொருளினைப் பொறுத்தது அல்ல. தனிவெப்ப அலகில் இயந்திரம் ஏற்ற வெப்பத்தின் அளவு T! என்றும் வெளியிட்ட வெப்பத்தின் அளவு T2 என்றும் கொண்டால் இயந்திரத்தின் செயல் திறன் T1-T2/T1 எண்ணுக்குச் சமம். இதுவே கார்னோவின் தத்துவமாகும்.  
**கார்னோவின் தேற்றம்** (*Carnot's theorem*) இரு குறிப்பிட்ட வெப்பநிலைகளில் செயல்படும் எல்லா திருப்பவல்ல இயந்திரங்களும் ஒரே செயல்திறனுடையதாக இருக்கின்றன என விளக்கும் தேற்றமாகும்.
# பர்த்தமான்

**பர்த்தமான்** என்பது இந்தியாவின் மேற்கு வங்காளத்தில் வெளியாகும் வங்காள மொழி நாளேடு. இதன் தலைமையகம் கொல்கத்தாவில் உள்ளது. கொல்கத்தா, சிலிகுரி, மிட்னாபூர், புர்துவான், மால்டா ஆகிய இடங்களில் இருந்து வெவ்வேறு பதிப்புகள் வெளியாகின்றன. ஆனந்தபசார் பத்ரிகாவிற்கு அடுத்ததாக பிரபலமான வங்காள நாளேடு இது.
# என்றி (அலகு)

ஹென்றி (Henry ) என்பது தற்தூண்டல் (Self induction) மற்றும் பரிமாற்றுத் தூண்டலின் (Mutual induction) அலகாகும். மின் தூண்டலின் போது அலகு நேரத்தில் ஓர் ஆம்பியர் மின்னோட்டத்தின் மாற்றம் ஒரு வோல்ட் தூண்டு மின் இயக்கவிசையினைத் தோற்றுவித்தால், அத்தூண்டலின் அளவு ஒரு ஹென்றி ஆகும்.
# ஹென்றி

**ஹென்றி** அல்லது **ஹென்ரி** அல்லது **என்றி** (*Henry*) என்ற பெயரில் உள்ள கட்டுரைகள்:  
- என்றி (அலகு)
# ஹென்றி

## மன்னர்கள்

- இங்கிலாந்தின் எட்டாம் ஹென்றி
# ஹென்றி

## நபர்கள்

- ஹென்ரி ஆல்பர்ட் கிருஷ்ணப்பிள்ளை
- ஹென்றி பவர் ஐயர்
- ஹென்ரி பாக்ஸ்
- ஹென்ரி ஃபிட்ஸ்ராய்
- ஹென்ரி ஃபிரிரி
- ஹென்ரி ஃபிளெச்சர்
- ஹென்ரி ஃபெய்த்புல்
- ஹென்ரி ஃபோர்ஸ்டர்
- ஹென்ரி ஃபோலி
- ஹென்ரி அட்பீல்ட்
- ஹென்ரி ஆன்டர்சன்
- ஹென்ரி ஈவான்ஸ்
- ஹென்ரி எவெரெட்
- ஹென்ரி ஒலோங்கா
- ஹென்ரி ஓசின்டே
- ஹென்ரி கர்ஷாம்
- ஹென்ரி காண்ட்
- ஹென்ரி கார்கென்வென்
- ஹென்ரி கால்டர்
- ஹென்ரி கிங்ஸ்கோட் (துடுப்பாட்டக்காரர், பிறப்பு 1802)
- ஹென்ரி கிங்ஸ்கோட் (துடுப்பாட்டக்காரர், பிறப்பு 1843)
- ஹென்ரி கிளெக்
- ஹென்ரி குரோசியர்
- ஹென்ரி கோல்
- ஹென்ரி ஜொலிஃப்
- ஹென்ரி டட்டன்
- ஹென்ரி டபிள்யு. பர்னாட்
- ஹென்ரி டாசன்
- ஹென்ரி டேவிட்ஸ்
- ஹென்ரி நைட்
- ஹென்ரி பர்சிலிம்
- ஹென்ரி பர்ரோஸ்
- ஹென்ரி பிரான்ட்
- ஹென்ரி பிரிஸ்கோ
- ஹென்ரி பிளாக்வெல்
- ஹென்ரி பீக்லி
- ஹென்ரி புரோஹாம்
- ஹென்ரி பெட்போர்ட்
- ஹென்ரி பெத்தூன்
- ஹென்ரி பேஜர்
- ஹென்ரி பொன்ஹம்
- ஹென்ரி போதரிங்ஹம்
- ஹென்ரி ஸ்கேட்டர்குட்
- ஹென்ரி ஹாரிஸ்
- ஹென்ரி ஹால்
- ஹென்ரி ஹால் (சமர்செட் துடுப்பாட்டக்காரர்)
- ஹென்ரி ஹின்ட்மன்
- ஹென்ரி ஹில் (துடுப்பாட்டக்காரர், பிறப்பு 1858)
- ஹென்ரி ஹெய்லி
- ஹென்ரி ஹேமன்
- ஹென்ரி ஹோம்ஸ்
- ஹென்ரி ஹோர்
- ஹென்ரி ஹோர்டன்
- ஹென்ரி ஹோலான்ட்
- ஹென்ரி ஹோல்ரொய்ட்
- ஹென்ரியேட்டா லீவிட்
- ஹென்றி ஃபயோல்
- ஹென்றி ஃபோர்ட்
- ஹென்றி அந்தோனி
- ஹென்றி ஆன்ட்ரூஸ்
- ஹென்றி ஆப்ரி-பிளெட்சர்
- ஹென்றி ஆர்க்கெல்
- ஹென்றி ஆர்க்ரைட்
- ஹென்றி கிசிஞ்சர்
- ஹென்றி கிரே
- ஹென்றி கேவண்டிஷ்
- ஹென்றி சாள்வூட்
- ஹென்றி ஜோர்டான்
- ஹென்றி டியூனாண்ட்
- ஹென்றி டேபரர்
- ஹென்றி டேவிட் தோரோ
- ஹென்றி பியர்ஸ்
- ஹென்றி புரொம்னிட்ஸ்
- ஹென்றி புளோஃபெல்ட்
- ஹென்றி பென்ட்லி
- ஹென்றி பெம்பிரிட்ஜ்
- ஹென்றி பேக்குரல்
- ஹென்றி பேர்க்சன்
- ஹென்றி பேர்ட்
- ஹென்றி பொக்கிங்
- ஹென்றி போர்டு
- ஹென்றி மட்டீஸ்
- ஹென்றி முவாசான்
- ஹென்றி மொங்க்-மேசன் மூர்
- ஹென்றி ருடால்ப் ஹெர்ட்ஸ்
- ஹென்றி ரைடர் ஹக்கார்ட்
- ஹென்றி வுட்
- ஹென்றி ஸ்டீல் ஒல்கொட்
- ஹென்றீக் ஹென்றீக்கஸ்
# ஹெலன்

ஹெலன் என்ற பெயரில் உள்ள கட்டுரைகள்:
- ஹெலன் குமாரி - இலங்கையைச் சேர்ந்த தமிழ், சிங்களத் திரைப்பட, மேடை நாடக நடிகை
- ஹெலன் (நடிகை) - ஆங்கிலோ-பர்மிய இந்தியத் திரைப்பட நடிகை
- ஹெலன் ஸ்டொதர்
- ஹெலன் பிலிம்மர்
- ஹெலன் வேட்லோ  
- ஹெலன் கெல்லர்
- ஹெலன் சார்ப்
# லைசெர்ஜிக் ஆசிட் டைதைலமைடு

**லைசெர்ஜிக் ஆசிட் டைதலமைடு** (*Lysergic acid diethylamide*, சுருக்கமாக **எல்எஸ்டி** அல்லது **எல்எஸ்டி-25**, அல்லது **லைசெர்கைடு**) பேச்சுவழக்கில் **ஆசிட்**, என்பது செயற்கையாக உருவாக்கப்பட்ட இல்பொருள் தோற்றம் உருவாக்குகின்ற ஓர் போதை மருந்து ஆகும். இதனை உட்கொண்டவரின் சிந்தனை பாதிக்கப்படுவதுடன் கண்கள் திறந்த அல்லது மூடியநிலையில் மாயத்தோற்றங்கள் நிகழ்வதும் இயல்பாக உள்ளது. பாதிக்கப்பட்டவருக்கு நேர உணர்ச்சி பிறழ்ச்சியும் மாறிய அகநிலைச் சார்ந்த அனுபவங்களும் ஏற்படுகின்றன. 1960களில் நிகழ்ந்த மாற்றுப் பண்பாட்டு (ஹிப்பி) குமுகத்தில் முதன்மை பங்கு வகித்தது. இது பொதுவாக சடங்குசார் ஆழ்நிலை எண்ணத்தூண்டலுக்காகவும் பொழுதுபோக்கு மருந்தாகவும் உளவியல் சிகிச்சை மருந்தாகவும் பயன்படுத்தப்பட்டது. இது அடிமைப்படுத்தக்கூடியதல்ல; மூளைக்கு பாதிப்பு ஏற்படுவதில்லை; எடுக்குமளவிற்கு மிகக் குறைந்த நச்சுமை உடையது. இருப்பினும் மனக்கலக்கம், துன்புறு மனநோய், திரிபுக்காட்சி போன்ற கடுமையான உளவியல் எதிர்வினைகளுக்கு வாய்ப்பு உள்ளது.  
எல்எஸ்டி 1938இல் முதன்முதலாக ஆல்பர்ட் ஹாப்மனால் செயற்கையாக எர்கோடமைனிலிருந்து உருவாக்கப்பட்டது. முன்னதாக ஆர்த்தர் இசுடோல் என்பவர் ராய் என்ற புல்வகையில் வளரும் *எர்கோட்* என்ற பூஞ்சையிலிருந்து எர்கோடமைனைக் கண்டுபிடித்திருந்தார்.
# பிராயச்சித்தம்

**பிராயச்சித்தம்** என்பது இந்து தொன்மவியலின் படி பாவத்திற்கு செய்யப்பட வேண்டிய பரிகாரமாகும். மிகப்பெரிய பாவமாக கருதப்படும் கொலைப் பாவமானது பிரம்மஹத்தி தோசம் என்று அழைக்கப்படுகிறது. அத்தகைய பாவத்திற்கும் சிவபெருமானை சரண்புகுவதால் பிராயச்சித்தம் ஏற்படுமென இந்து நூல்கள் கூறுகின்றன.
# பிராயச்சித்தம்

## பிரம்மஹத்தி தோச பரிகாரம்

ஆதிபகவானான சிவபெருமானை வணங்குவதால் பாவங்களில் பெரும் பாவமான பிரம்மஹத்தி தோசமும் அகலும் என்று புராணக் கதைகள் கூறுகின்றன. இதற்காக இந்திரன், கால பைரவர், ராமர் ஆகியோரின் பிரம்மஹத்தி தோசங்கள் நீங்கிய புராணக்கதைகள் கூறப்பட்டுள்ளன.  
சிவபெருமான் படைப்பு தொழிலுக்காக பிரம்மாவினையும், காக்கும் தொழிலுக்காக திருமாலையும், அழிக்கும் தொழிலுக்காக ருத்திரனையும் படைத்தார். அதனையறியாமல் பிரம்மாவும் திருமாலும் தங்களுக்குள் யார் பெரியவர் என்று போட்டியிட்டனர். அதனையறிந்த சிவபெருமான் இலிங்கோத்பவ மூர்த்தியாக மாறி தனது அடிமுடியைக் காணுமாறும், அதில் வெற்றிபெறுபவர்களே பெரியவர் என்றும் கூறினார்.  
ஆதிநாதனின் அடிமுடியை காணுதல் இயலாதென உணர்ந்த திருமால் சிவபெருமானிடம் தஞ்சமடைந்தார். ஆனால் பிரம்மா, சிவபெருமானின் தலையிலிருந்து விழுந்த தாழம்பூவுடன் இணைந்து பொய்யுரைத்தமையால் சிவபெருமான் பைரவரை தோற்றுவித்து பிரம்மாவின் தலைகளில் ஒன்றைக் கொய்ய உத்தரவிட்டார். அவ்வாறு பிரம்மாவின் தலையைக் கொய்தமையால் கொலைப்பாவம் பைரவரைப் பற்றியது. பைரவர் சிவபெருமானை வாராணாசியில் வழிபட்டு அப்பாவத்திலிருந்து விடுபட்டார்.
# விக்கிப்பீடியா:முதற்பக்கக் கட்டுரைகள்/ஜூலை 21, 2013

**கண்டம்** எனப்படுவது தொடர்ச்சியான மிகப்பெரிய நிலப்பரப்பைக் குறிக்கும். புவி ஏழு கண்டங்களாகப் பிரிக்கப்பட்டுள்ளது. இவை எந்தவொரு குறிப்பிட்ட காரணங்களால் அன்றி மரபுசார்ந்தே அடையாளப்படுத்தபடுகின்றன. மிகப் பெரியதிலிருந்து சிறியதாக இவை: ஆசியா, ஆப்பிரிக்கா, வட அமெரிக்கா, தென் அமெரிக்கா, அன்டார்க்டிக்கா, ஐரோப்பா, மற்றும் ஆத்திரேலியா ஆகும். நிலவியல் படிப்பில் கண்டங்கள் தட்டுப் புவிப்பொறைக் கட்டமைப்புகள் மூலமாக விவரிக்கப்படுகின்றன. பனி யுகத்தில், கடல்மட்டம் தாழ்ந்திருந்தபோது பல கண்டப்படுகைகள் உலர்நிலமாக, நிலப்பாலங்களாக வெளிப்பட்டன; அக்காலத்தில் ஆத்திரேலியா (கண்டம்) ஒரே தொடர்சியான நிலப்பகுதியாக இருந்தது. அதேபோல அமெரிக்காக்களும் ஆபிரிக்க-யூரேசியாவும் பெரிங் பாலத்தால் இணைக்கப்பட்டிருந்தன. பெரிய பிரித்தானியா போன்ற பிற தீவுகளும் தங்கள் கண்டத்தின் பெருநிலப்பகுதிகளுடன் இணைந்திருந்தன. அக்காலத்தில் மூன்று கண்டங்களே இருந்தன: ஆபிரிக்க-யூரேசிய-அமெரிக்கா, அன்டார்ட்டிகா, ஆத்திரேலியா-நியூ கினியா. ஏழு கண்டங்களாக சீன மக்கள் குடியரசு, இந்தியா, மேற்கு ஐரோப்பாவின் சிலபகுதிகள் மற்றும் பெரும்பாலான ஆங்கிலமொழி பேசும் நாடுகளில் கற்றுக்கொடுக்கப்படுகிறது. **மேலும்...**
---  
**டோனி பெர்னாண்டஸ்** என்றழைக்கப்படும் டான்ஸ்ரீ **அந்தோனி பிரான்சிஸ் பெர்னாண்டஸ்** (பிறப்பு: 30 ஏப்ரல்1964) ஓர் மலேசியத் தொழில்முனைவர். ஏர் ஏசியா எனும் மலிவு விலை விமானச் சேவையை உருவாக்கியவர். *இப்போது எல்லோரும் பறக்கலாம்* எனும் வாசகத்தை உலகத்திற்கு அறிமுகம் செய்தவர். பெர்னாண்டஸ் பங்கு பாத்திரங்களை விற்பனை செய்யும் ஒரு சாதாரண குடும்பத்தில் பிறந்தவர். தம்முடைய வீட்டை அடைமானம் வைத்து வணிகத்துறையில் ஈடுபட்டார். ஆசிய நாடுகளில் பல மலிவுவிலை விமானச் சேவைகள் தோற்றம் காண்பதற்கு முன்னோடியாகத் திகழ்கின்றவர். 1977இல் இருந்து 1983 வரை இங்கிலாந்து, சுரே எனும் நகரில் இருக்கும் எப்சோம் கல்லூரியில் மேற்படிப்பைத் தொடர்ந்தார். 1987-இல் லண்டன் பொருளாதாரப் பள்ளியில் பயின்று பட்டம் பெற்றார். 1987-1989 வரை சர் ரிச்சர்ட் பிரான்சனுக்கு சொந்தமான விர்ஜின் இசைத்தட்டு நிறுவனத்தில் நிதித்துறை தணிக்கையாளராகப் பணிபுரிந்தார். 1991 இல் சான்றளிக்கப்பட்ட பட்டயக் கணக்காளர்கள் சங்கத்தின் இணை உறுப்பினரானார். 1992லிருந்து 2001 வரை வார்னர் இசைக் குழுமத்தில் தென்கிழக்காசிய துணைத் தலைவராகப் பதவி வகித்தார். இந்தக் கட்டத்தில் தான் மலேசியாவில் ஒரு மலிவுவிலை விமானச் சேவையைத் தொடங்க அரசாங்கத்திடம் உரிம விண்ணப்பம் செய்தார். அந்த விண்ணப்பம் நிராகரிக்கப்பட்டது.**மேலும்...**
# இசுலாமியா கல்லூரி

**இஸ்லாமிய கல்லூரி (தன்னாட்சி)** என்பது தமிழ்நாடு திருப்பத்தூர் மாவட்டம் வாணியம்பாடியில் அமைந்துள்ள பொதுநிலை கல்லூரியாகும். 1919 ஆம் ஆண்டு நிறுவப்பட்ட இக் கல்லூரி, வாணியம்பாடி முஸ்லிம் கல்வி சங்கம் (VMES) என்பவர்களால் பராமரிக்கப்படுகிறது. நூற்றாண்டு பழமையுடைய இந்த கல்வி நிறுவனம், முதலில் 1921-ஆம் ஆண்டில் சென்னைப் பல்கலைக்கழகத்துடன் இணைக்கப்பட்டது. 1946-ஆம் ஆண்டில் இது முழுமையான முதுநிலை கல்லூரியாக வளர்ந்தது. பின்னர், 1974-ஆம் ஆண்டில் முதுகலை பாடத்திட்டங்களை அறிமுகம் செய்தது. 1986-ஆம் ஆண்டு முதல் ஆய்வுக் கூடங்களையும் கொண்டுள்ளது. அக்டோபர் 2002 முதல் இக்கல்லூரி திருவள்ளுவர் பல்கலைக்கழகத்துடன் இணைக்கப்பட்டுள்ளது. கல்வி தொடர்பான இணைப்புகளில் மவுலானா ஆசாத் தேசிய உருது பல்கலைக்கழகம், அலிகர் முஸ்லிம் பல்கலைக்கழகம், மற்றும் இந்தியக் கணக்காளர்களின் நிறுவனம் (ICAI) ஆகியவை உள்ளன.  
இஸ்லாமிய கல்லூரி கலை, வர்த்தகம் மற்றும் அறிவியல் துறைகளில் பட்டப்படிப்புகள் மற்றும் மேல்நிலை படிப்புகளை வழங்குகிறது.
# இசுலாமியா கல்லூரி

## பார்வையும் பணி நோக்கமும்

### பார்வை

- ஏழைகள், பின்தங்கியோர் மற்றும் சிறுபான்மையினர் மாணவர்களுக்கு தரமான, தொடர்புடைய கல்வியை வழங்கி சமூக முன்னேற்றத்திற்கு மற்றும் நாட்டின் வளர்ச்சிக்காக பங்களிப்பது.
# இசுலாமியா கல்லூரி

## பார்வையும் பணி நோக்கமும்

### பணி நோக்கம்

- உயர்கல்வி மற்றும் ஆராய்ச்சிக்கான அதிகமான மற்றும் சிறந்த வாய்ப்புகளை உருவாக்குதல்.  
- சமுதாய மற்றும் தொழிற்துறை தேவைகளுக்கு ஏற்ப பாடநெறிகளை விரிவுபடுத்தி அவற்றை நவீன காலத்துக்கு பொருந்தும் வகையில் மாற்றுதல்.  
- கலை மற்றும் அறிவியல் துறைகளை நவீன தொழில்நுட்ப முன்னேற்றங்களுடனும் புதிய திட்டங்களுடனும் ஒருங்கிணைத்தல்.
# இசுலாமியா கல்லூரி

## துறைப்பிரிவுகள்

### அறிவியல்

- இயற்பியல்
- வேதியியல்
- கணிதம்
- உயிர்வேதியியல்
- உயிர்தொழில்நுட்பம்
- கணினி அறிவியல்
# இசுலாமியா கல்லூரி

## துறைப்பிரிவுகள்

### கலை மற்றும் வணிகவியல்

- உருது மற்றும் அரபு
- ஹிந்தி
- தமிழ்
- ஆங்கிலம்
- வரலாறு
- தொழில்நிறுவன நிர்வாகம்
- வணிகவியல் - பொது
- வணிகவியல் - நிதி மற்றும் கணக்கியல்
- வணிகவியல் - கணினி பயன்பாடுகள்
# இசுலாமியா கல்லூரி

## துறைப்பிரிவுகள்

### மற்றவை

- கணினி பயன்பாடுகள் மற்றும் தரவியல் அறிவியல் (BCA & Data Science)
- உடற்கல்வி
# இசுலாமியா கல்லூரி

## தர மதிப்பீடு

இந்தக் கல்லூரி இந்தியப் பல்கலைக்கழக மானியக்குழுவால் அங்கீகரிக்கப்பட்டது.  
இந்தக் கல்லூரி, பெங்களூருவில் அமைந்துள்ள தேசிய மதிப்பீடு மற்றும் மாண்பீட்டுக் கழகம் (NAAC) மூலம் மீளாய்வுப் பெற்றது. மூன்றாவது சுற்றுக்கான மதிப்பீட்டில், 'A++' தரம் பெறப்பட்டுள்ளது, மேலும் 4-இல் 3.55 CGPA பெற்று உயர்ந்த தரமடையப்பட்டது. இம்மாண்பீடு ஏழு ஆண்டுகளுக்கு செல்லுபடியாகும்: 21 மார்ச் 2024 முதல் 20 மார்ச் 2031 வரை.  
இந்தியப் பல்கலைக்கழக மானியக்குழு இந்தக் கல்லூரிக்கு தன்னாட்சி இடைநிறுத்தமின்றி மேலும் பத்து ஆண்டுகளுக்கு (2022–23 கல்வியாண்டிலிருந்து 2031–32 வரையிலான காலத்திற்கு) நீட்டித்துள்ளது.
# இசுலாமியா கல்லூரி

## இக்கல்லூரியுடன் தொடர்புடையவர்கள்

- கவிக்கோ பேராசிரியர். அப்துல் ரகுமான்
- முனைவர் பேராசிரியர் மு.ஹி.ஜவாஹிருல்லா
- பேராசிரியர் தி. மு. அப்துல் காதர்
# ஈர்ப்பு விசை

**ஈர்ப்பு விசை** அல்லது **பொருள் ஈர்ப்பு விசை** அல்லது **புவி ஈர்ப்பு விசை** (*gravitational force*) என்பது இயற்கையாக பொருட்கள் ஒன்றை ஒன்று கவர்ந்து கொள்ளும் விசை, அவற்றின் திணிவுகளின் பெருக்கத்துக்கு நேர்விகிதத்தில் இருப்பது ஆகும். ஈர்ப்பு விசை என்பது பொருட்களை கைவிடும் பொழுது அவை கீழே விழுவதற்கும் மற்றும் அவைகளுக்கு எடையை கொடுப்பதுவுமே ஆகும். அண்டத்தில் உள்ள ஏதேனும் இரு பொருள்களுக்கு இடையே செயல்படுவது ஈர்ப்பு விசை ஆகும். இவ்விசையானது பொருள்களின் திணிவுகளைச் சார்ந்த கவர்ச்சி விசையாகும். அடிப்படை விசைகளில், பொருள் ஈர்ப்பு விசையே மிகவும் வலிமை குன்றிய விசையாகும். ஆனால் அண்டத்தில் நெடுந்தொலைவிற்குச் செயல்படக் கூடியது. இது **'ஈர்ப்பியல் விசை**' எனவும் வழங்கப்படும். ஈர்ப்பு விசை பிரிந்திருக்கும் பொருட்களை ஒன்று சேர்ப்பதற்கும், ஒன்று சேர்ந்த பொருட்கள் அப்படியே இருப்பதற்கும் உதவுகிறது. இதனால் பூமி, சூரியன், மற்றும் பிரபஞ்சத்தில் உள்ள பரவலான பொருட்கள் அப்படியே இருப்பதற்குப் பங்களிக்கிறது.  
பூமி மற்றும் ஏனைய கோள்களை அதன் சுற்றுப்பாதையில் சுற்ற வைப்பதற்கும்; சந்திரன் பூமியை சுற்றி வருவதற்கும்; அலைகள் உருவாவதற்கும்; திரவ போக்கு அதன் அடர்த்தி மாறல் விகிதம் மற்றும் புவியீர்ப்பை பொறுத்து செல்வதற்கும்; உருவாகும் நட்சத்திரங்கள் மற்றும் கோள்களின் உள்ளே அதிக வெப்பம் உருவாகுவதற்கும்; மற்றும் பூமியில் காணப்படும் பல்வேறு நிகழ்வுகள் இடம் பெறுவதற்கும் காரணியாக ஈர்ப்பு விசை உள்ளது.  
ஈர்ப்பு விசை, மின்காந்த விசை, வலுவான அணுக்கரு விசை, வலு குன்றிய அணுக்கரு விசை ஆகியன இயற்கையின் நான்கு அடிப்படை விசைகள் ஆகும். நவீன இயற்பியல் ஈர்ப்பு விசையை, ஐன்ஸ்டீனின் பொது சார்பியல் கோட்பாடு மூலமாக அனைத்து அசைவற்ற பொருட்களின் இயக்கத்தை விளக்குகிறது. நியூட்டனின் எளிய பிரபஞ்ச ஈர்ப்பு விதி மிக அதிக இடங்களில் துல்லியமான தோராய மதிப்பை வழங்குகிறது.
# ஈர்ப்பு விசை

### ஈர்ப்பு கோட்பாடு வரலாறு

#### அறிவியல் புரட்சி

ஈர்ப்பு கோட்பாட்டின் தற்கால வேலை 16 ஆம் நூற்றாண்டின் இறுதியில் மற்றும் 17 ஆம் நூற்றாண்டின் ஆரம்பத்தில் கலிலியோ கலிலியால் தொடங்கப்பட்டது. அவரது புகழ்பெற்ற (எனினும் இது உறுதிப்படாத ) சோதனையான பீசா கோபுரத்தில் இருந்து பந்துகளை விட்டது, பின்னர் சாய்வுகளில் பந்துகளை கவனமாக அளவிட்டதன் மூலமாக கலிலியோ ஈர்ப்பு விசை அனைத்து பொருட்களையும் ஒரே வேகத்தில் துரிதப்படுத்துகிறது என்று காட்டினார். இது அரிஸ்டாடிலின் கொள்கையான கனமான பொருட்கள் அதிகமான வேக வளர்ச்சி கொண்டவை என்பதை மாற்றியது. இலகுவான பொருட்கள் காற்றின் எதிர்ப்பினால் வளிமண்டலத்தில் மிகவும் மெதுவாக விழும் என்று கலிலியோ சரியாக சொன்னது ஒப்புக்கொள்ளப்பட்டுள்ளது. கலிலியோவின் வேலை நியூட்டனின் ஈர்ப்பு விசை கோட்பாடு உருவாக உதவியது.
# ஈர்ப்பு விசை

### ஈர்ப்பு கோட்பாடு வரலாறு

#### நியூட்டனின் ஈர்ப்பு கோட்பாடு

, 1642 முதல் 1727 வரை வாழ்ந்த ஓர் ஆங்கில இயற்பியலாளர்]]
1687 ஆம் ஆண்டு, ஆங்கில கணித மேதை சர் ஐசக் நியூட்டன் பிரின்சிப்பியா என்னும் அறிவியல் இதழில் பிரபஞ்ச ஈர்ப்பு நேர்மாறான சதுர விதியை (Inverse Square Law) வெளியிட்டார். அவரது சொந்த வார்த்தைகளில், "கோள்கள் அவற்றின் சுற்றுப்பாதையில் சுற்றி வரச்செய்யும் விசை அவற்றின் ஆரத்திற்கு எதிர்மறையாக இருக்கும்" என்பதைக் கண்டறிந்தார். மேலும் அவர் இந்தக் கருத்தை சந்திரனுக்கும் பூமிக்கும் பயன்படுத்தினார். அவைகள் ஏறக்குறைய ஒத்துப்போவதை அறிந்தார்.  
யுரேனஸ் நகர்வுகளை அடிப்படையாகக் கொண்டு நெப்டியூன் இருப்பதைக் கண்டறிய பயன்படுத்தப்படும் போது நியூட்டனின் கோட்பாடு, அதன் மிகப் பெரிய வெற்றியைக் கண்டது. இது மற்ற கிரகங்கள் நடவடிக்கைகளின் மூலமாக அறிய முடியாது. ஜான் கோச் ஆடம்ஸ் (John Couch Adams) மற்றும் அற்பெயின் லு வெரியர் (Urbain Le Verrier) ஆகிய இருவரின் கணக்கீடுகளை கொண்டு கிரகத்தின் பொது நிலையைக் கணித்து, லு வெரியரின் கணக்கின்படி, ஜோஹ்ன் கோட்ஃபிரெய்ட் காலி(Johann Gottfried Galle) நெப்ட்டியுனை கண்டுபிடித்தார்.  
புதனின் சுற்றுப்பாதையில் உள்ள ஒரு முரண்பாடு நியூட்டனின் கோட்பாட்டில் உள்ள குறைபாடுகளைச் சுட்டிக் காட்டியது. 19 ஆம் நூற்றாண்டின் இறுதியில், அதன் சுற்றுப்பாதையில் இருந்த சிறிய குழப்பம் நியூட்டனின் கோட்பாடு கீழ் முற்றிலும் கணக்கில் கொள்ள முடியாது என்று அறியப்பட்டது, ஆனால் மற்றொரு கிரகத்தின் (மெர்குரியை விட சூரியனை நெருக்கமாக சுற்றிவரும் ஒரு கிரகம்) அனைத்து தேடல்களும் பலனற்றதாயிற்று. 1915 இல் இந்த பிரச்சினை ஆல்பர்ட் ஐன்ஸ்டீனின் புதிய பொது சார்பியல் கோட்பாடு மெர்குரியின் சுற்றுப்பாதையில் உள்ள சிறிய முரண்பாடுகளை கணக்கில் கொண்டு தீர்க்கப்பட்டது.  
நியூட்டனின் கோட்பாடு அகற்றப்பட்டுவிட்டது என்றாலும்,தற்கால சார்பின்மை ஈர்ப்பு கணக்குகள் பொது சார்பியல் கோட்பாடை விட எளிமையான நியூட்டனின் கோட்பாட்டை பயன்படுத்தி செய்யப்படும், மற்றும் போதுமான அளவு சிறிய எடைகள், வேகம் மற்றும் ஆற்றல் சம்பந்தப்பட்ட பெரும்பாலான பயன்பாடுகளுக்கு போதுமான அளவு துல்லியமான முடிவுகளை கொடுக்கிறது. நியூட்டனின் ஈர்ப்பியல் விதிப்படி, ஈர்ப்பு விசையானது, திணிவுகளின் பெருக்கற்பலனுக்கு நேர்த்தகவிலும், அவற்றிற்கிடையேயுள்ள தொலைவின் இருமடிக்கு எதிர்த்தகவிலும் இருக்கும். அதாவது, m<sub>1</sub> ,m<sub>2</sub> என்பன இரு பொருள்களின் நிறை எனவும் r என்பது அவற்றிற்கு இடைப்பட்ட தொலைவு எனவும் கொண்டால், இவ்விரு பொருள்களுக்கு இடையேயான ஈர்ப்பு விசை,  
<math>F = G\frac{m_{1} m_{2}}{r^{2}}</math>  
G என்பது ஈர்ப்பியல் மாறிலி. இதன் மதிப்பு 6.67 x 10<sup>−11</sup> N m<sup>2</sup> kg<sup>−2</sup>. SI அலகு முறைப்படி,நிறையின் அலகு கிலோகிராம்(kg) எனவும் தூரத்தின் அலகு மீட்டர்(m) எனவும் கொடுக்கப் பெற்றால் விசையின் அலகு நியூட்டன்(N) ஆகும்.
# ஈர்ப்பு விசை

### ஈர்ப்பு கோட்பாடு வரலாறு

#### சமானத் தத்துவம்

கலிலியோ, லோராண்டு எட்வோஸ் (Loránd Eötvös), மற்றும் ஐன்ஸ்டீன் உட்பட ஆராய்ச்சியாளர்களால் அடுத்தடுத்து வெளிக்கொணரப்பட்ட சமநிலை கோட்பாடு, அனைத்து பொருட்களும் ஒரே மாதிரி விழும் என்று கருத்து தெரிவித்துள்ளது. பலவீனமான சமநிலை கோட்பாடு சோதிக்க எளிய வழி ஒரு வெற்றிடத்தில் வெவ்வேறு எடை அல்லது கலவை கொண்ட இரண்டு பொருட்களை விட்டு, அவை ஒரே நேரத்தில் தரையில் விழுந்ததா என்று பார்ப்பதாகும். இந்த சோதனைகள் உராய்வு (காற்று எதிர்ப்பு உட்பட) புறக்கணிக்கத்தக்கதாக இருக்கும்போது அனைத்து பொருட்களும் அதே விகிதத்தில் விழுகிறது என்று நிரூபிக்கின்றது. மேலும் நவீன சோதனைகள் Eötvös கண்டுபிடித்த ஒரு வகை ஒரு திருகு(torsion) சமநிலையை பயன்படுத்தியது. செயற்கைக்கோள் சோதனைகள், எடுத்துக்காட்டாக ஸ்டெப்-செயற்கைகோள், விண்வெளியில் துல்லியமாக பரிசோதனை செய்ய திட்டமிடப்பட்டுள்ளது.  
சமநிலை கோட்பாடு உருவாக்கங்கள் பின்வருமாறு:  
- பலவீனமான சமநிலை கோட்பாடு: ஒரு ஈர்ப்பு புலத்தில் ஒரு புள்ளி நிறையின் போக்கு, அதன் ஆரம்ப நிலை மற்றும் வேகத்தை மட்டுமே சார்ந்துள்ளது, மற்றும் அதன் அமைப்பை பொறுத்து அல்ல .
- ஐன்ஸ்டினியன் சமநிலை கோட்பாடு:. தடையின்றி விழும் ஆய்வகத்தில் எந்த ஒரு ஈர்ப்பு அல்லாத சோதனையின் முடிவு, ஆய்வகத்தின் காலம், இடம் மற்றும் வேகத்தை சார்ந்திருக்காது.
- வலுவான சமநிலை கோட்பாட்டுக்கு மேலே உள்ள இரண்டும் தேவை.
# ஈர்ப்பு விசை

### ஈர்ப்பு கோட்பாடு வரலாறு

#### ஈர்ப்பு மற்றும் குவாண்டம் மெக்கானிக்ஸ்

பொது சார்பியல் கண்டுபிடித்து பல தசாப்தங்களுக்கு பின்நறும் பொது சார்பியலும் குவாண்டம் மெக்கானிக்ஸ் இணக்கமற்றது என்று உணரப்பட்டது. குவாண்டம் புல கொள்கையின் கட்டமைப்பிற்குள் மற்ற அடிப்படை விசைகள் போல் இது ஈர்ப்பு கவர்ச்சி விசையில் மின்காந்த விசையில் போட்டான்கள் பரிமாற்றம் நடப்பது போலவே, இங்கு க்ராவிட்டன்ஸ் பரிமாற்றம் காரணமாக விசை உருவாகிறது என்று விவரிக்க முடியும். இது கிளாசிக்கல் வரம்பில் பொது சார்பியலை மீண்டும் உருவாக்கியது. எனினும், இந்த அணுகுமுறையை குறுகிய நீளங்களில் ப்ளாங்க் நீளத்தில் அணுகமுடியாது. குவாண்டம் ஈர்ப்பின் (அல்லது குவாண்டம் மெக்கானிக்சுக்கு ஒரு புதிய அணுகுமுறை) முழுமையான கோட்பாடு தேவையாகும்.
# ஈர்ப்பு விசை

### குறிப்பிட்டவைகள்

#### பூமியின் ஈர்ப்பு

ஒவ்வொரு கிரக அமைப்பும் (பூமி உட்பட) அதன் சொந்த ஈர்ப்பு புலத்தால் சூழப்பட்டுள்ளது. அது அனைத்து பொருட்களின் மீது ஒரு கவரும் விசையை செலுத்துகிறது . ஒரு கோள வடிவில் சமச்சீர் கிரகத்தில் அனுமானித்து, எந்த ஒரு இடத்திலும் அதனின் புலத்தின் சக்தி கோள்களின் எடைக்கு நேர்விகிதத்திலும் மற்றும் உடல் மையத்தில் இருந்து அந்த இடத்தின் தூரம் சதுர எதிர் விகிதாசாரத்திலும் இருக்கும்.  
ஈர்ப்புமண்டலத்தை வலிமை அதன் தாக்கத்தின் கீழ் இருக்கும் பொருள்களின் முடுக்கத்திற்கு சமமாகவும் பூமியின் மேற்பரப்பில், அதன் மதிப்பு, கிட்டத்தட்ட நிலையான சராசரி கீழே g என வெளிப்படுத்தப்படுகிறது.  
g = 9,81 M / s 2 = 32.2 அடி / s 2  
காற்றின் எதிர்ப்பை புறக்கணித்து விட்டோமானால், ஒரு பொருள் பூமியின் மேற்பரப்பின் அருகில் தடையின்றி விழும் பொழுது, அதன் வேகம் நொடிக்கு 9.81 M / s (32.2 அடி / கள் அல்லது 22 மைல்) அதிகரிக்கிறது, என்று பொருள். அதாவது, ஓய்வு நிலையில் இருந்து தொடங்கும் ஒரு பொருள் ஒரு நொடியில் 9.81M / s (32.2 அடி / s) என்ற வேகத்தை அடையும்,இரண்டு விநாடிகள் கழித்து 19,62 M / s (64.4 அடி / கள்) என்ற வேகத்தை அடையும், மற்றும் ஒவ்வொரு 9.81M / s(32,2 அடி / s ) சேர்த்து அதன் வேகம் கிடைக்கும். மேலும், காற்று எதிருப்பு இல்லாத போது ஒரே உயரத்தில் இருந்து விழும் அனைத்து பொருட்களும், ஒரே நேரத்தில் தரையில் விழும்.  
நியூட்டனின் 3 ஆம் விதிப்படி, பூமி தன் மீது விழும் பொருளின் மேல் செலுத்தும் அதே அளவு விசையை தானும் ஆனால் அதன் திசை அது செலுத்தும் திசைக்கு எதிர் திசையில் இருக்கும். அந்த பொருள் பூமி மீது மோதும் வரை பூமி பொருளை நோக்கி முடுக்கப்படுகிறது என்று பொருள். பூமியின் நிறை அதிகம் என்பதால்,இந்த எதிர் விசை மூலம் பூமிக்கு அளித்த முடுக்கம் பொருளுடன் ஒப்பிடுகையில் புறக்கணிக்கத்தக்கதாகும். அந்த பொருள் பூமியின் மீது மோதிய பிறகு திரும்பி எழவில்லையெனில் இரண்டும் தங்களுக்குள் விளக்கு விசையை செலுத்தியுள்ளன. அது பொருளின் ஈர்ப்பு விசையை சமன்படுத்தி மேலும் முடுக்கத்தை நிறுத்துகிறது.
# ஈர்ப்பு விசை

### குறிப்பிட்டவைகள்

#### பூமியின் மேற்பரப்பில் அருகே விழும் பொருட்களின் சமன்பாடுகள்

தொடர்ச்சியான ஈர்ப்பின் கீழ், பிரபஞ்ச ஈர்ப்பு நியூட்டனின் விதி எளிமையாக்கும் வகையில் F = mg, m என்பது பெருளின் நிறை மற்றும் g என்பது 9 .81 M / s 2 என்ற சராசரி அளவு கொண்ட ஒரு நிலையான வெக்டார். ஈர்ப்பின் முடுக்கம் இந்த g க்கு சமமாக இருக்கும். ஈர்ப்பின் கீழ் ஆரம்பத்தில் நிலையான நிலையில் இருந்து தடையின்றி விழும் பொருளின் கடந்துவிட்ட தூரம்அதன் நேரத்துக்கு சதுர நேர்விகிதத்தில் ஒரு குறைகிறது. வலப்பக்கம் உள்ள படம் அரை நொடி கால வெளியில் நொடிக்கு 20 ப்ளாஷ் விகிதத்தில் stroboscopic ப்ளாஷ் கொண்டு கைப்பற்றப்பட்டது 20 நொடியில் ஒரு பங்கு நேரத்தில் பந்து ஒரு அலகு தூரத்தை கடந்துள்ளது; (இங்கு ஒரு அலகு என்பது 12 மிமீ); இரண்டு பங்கு நேரத்தில் 4 அலகு தூரத்தையும்; 3 பங்கு நேரத்தில் 9 அலகு தூரத்தையும் கடந்தது.  
ஒரே சீரான ஈர்ப்பு என்ற ஊகத்தின் கீழ் h என்ற உயரத்தில் உள்ள ஒரு பொருளின் நிறை ஆற்றல் E= mgh (அல்லது E = Wh, W என்பது எடை.) இந்த சமன்பாடு பூமியின் மேற்பரப்பில் இருந்து சிறிய தூரங்களில் h மட்டுமே செல்லுபடியாகும். இதேபோல், <math>h = \tfrac{v^2}{2g}</math> என்ற செங்குத்தாக வீசப்பட்ட பொருளின் அதிகபட்ச உயரத்துக்கான சமன்பாடு சிறிய வேகத்துக்கும் சிறிய தூரத்துக்கும் மட்டுமே பயன்படுத்தலாம்.
# ஈர்ப்பு விசை

### குறிப்பிட்டவைகள்

#### ஈர்ப்பு மற்றும் வானியல்

நமது சூரிய குடும்பத்தில் உள்ள கிரகங்கள், சூரியனின் எடை, நட்சத்திரங்கள் தூரம், குவாசார்கள் மற்றும் இருண்ட பொருள் பற்றி விரிவான தகவல்களை நியூட்டனின் ஈர்ப்பு விதி தெரிவிக்கிறது. நாம் அனைத்து கோள்கள் அல்லது சூரியனுக்கு பயணம் செய்தது இல்லை என்றாலும், அவற்றின் எடை தெரியும். கோளப்பாதையின் பண்புகளில் ஈர்ப்பு விதிகளை பயன்படுத்துவதன் மூலம் இந்த எடை அளவிடப்படுகிறது. விண்வெளியில் ஒரு பொருள் தனது சுற்றுப்பாதையை தக்க வைத்து கொள்கிறது ஏனெனில் அதன் மேல் ஈர்ப்பு விசை செயல்படுகிறது. கோள்கள் நட்சத்திரங்களை சுற்றும், நட்சத்திரங்கள் விண்மீன் திரள் மையத்தை சுற்றும், விண்மீன் திரள்கள் அதன் நிறை மையத்தை சுற்றும், க்ளஸ்தர்கள்சூப்பர்க்லச்டரை சுற்றும். ஒரு பொருள் மற்றொரு பொருள் மீது செலுத்திய ஈர்ப்பு சக்தி அந்த பொருட்களின் எடைக்கு நேர் விகிதத்திலும் மற்றும் அவர்களுக்கு இடையே உள்ள தூரம் சதுர எதிர் விகிதாசாரத்தில் இருக்கும்.